Abeddel n wakud si tama ɣer tayeḍ islalay-d isemda ulmisen am tmuffirt, timɛelleqt; di kra n teḥkayin ad d-naf aneggal yetturar s wakud akken ad yecqirrew taganit n uzayez yerna ad d-yefk tirmit n tɣuri d tawḥidt. Mohand Akli Salhi yenna-d ɣef waya: « Akken iḍerrunt tigawin n yiwudam deg wadeg iḍerrunt deg wakud, ur telli tigawt ur neqqin ɣer yiwen wadeg d yiwen n wakud. Di tilawt ineḍruyen ḍerrun wa deffir wayeḍ mi ara ten-id-yeḥku umsawal, yezmer ad ten-id-yeḥku akken ḍran, akken mseḍfaren. Yezmer diɣen ad isezwir kra ɣef wiyaḍ. »18